हंगामे की भेंट चढ़ी हॉस्पिटल की बात, भाटी बोले-प्रदेशभर के हॉस्पिटलों में बिगड़े हैं हालात
विधानसभामें बुधवार को कार्रवाई शुरू होते ही एसबीसी से लेकर विधायक घनश्याम तिवाड़ी के स्थगित हुए प्रश्न को लेकर ऐसा हंगामा हुआ कि प्रश्नकाल ही नहीं पूरी कार्रवाई ही स्थगित हो गई। ऐसे में प्रदेश के हॉस्पिटलों की हालत से जुड़े विधायक भंवरसिंह भाटी के प्रश्न पर बात भी नहीं हो सकती। चूंकि यह तारांकित प्रश्न दूसरे नंबर पर ही था ऐसे में कार्रवाई चलने पर इस पर चर्चा होने की पूरी संभावना थी। इससे इतर प्रश्न पर आए लिखित जवाब में प्रदेश के हॉस्पिटलों में डाक्टर, नर्स, टेक्नीशियन, वार्ड ब्वॉय, सहायक आदि सभी पद बड़ी तादाद में खाली होने की जानकारी सामने आई है।
भाटी ने भास्कर को बताया, मेडिकल कॉलेजों में प्रोफेसर से लेकर सीनियर डेमोंस्ट्रेटर तक के 763 पद खाली पड़े हैं। जिला हॉस्पिटलों से लेकर पीएचसी तक में सीनियर स्पेशलिस्ट के 149, जूनियर स्पेशलिस्ट के 1210, एसएमओ के 318, एमओ के 1231, एमओ डेंटल के एक सौ पद खाली पड़े हैं। प्रदेशभर में रेडियोलॉजिस्ट, गायनाकोलॉजिस्ट तो ढूंढ़ने से भी नहीं मिल रहे। जाहिर है इन हालात में मरीजों को परेशानी ही उठानी पड़ रही है। सरकार हालात सुधारने की बजाय झूठे दावे कर रही है। विधानसभा में भी जनता के सवालों से बचना चाह रही है।
विधानसभा में कोलायत के विधायक भंवरसिंह के प्रश्न पर प्रदेशभर के सरकारी हॉस्पिटलों की हालात पर होनी थी बात
हंगामेके कारण प्रश्नकाल नहीं हुआ, कार्रवाई स्थगित
hin_Deva hin_Deva hin_Deva hin_Deva hin_Deva